भारतीय टीम के नए कोच की कवायद में बोर्ड द्वारा मांगे आवेदनों की अंतिम तिथि समाप्त होने के बाद यह 6 लोगों द्वारा आवेदन करने की ख़बरें सामने आई है. जानकारी के मुताबिक अनिल कुंबले, वीरेंदर सहवाग और टॉम मूडी के अलावा पूर्व भारतीय कोच लालचंद राजपूत, रिचर्ड पिबस, डोडा गणेश ने भी टीम इंडिया के कोच बनने के लिए आवेदन किया है. इससे पहले कहा जा रहा था कि राहुल द्रविड़ भी इस दौड़ में शामिल है लेकिन इस लिस्ट से नाम नदारद बतायाज जा रहा है. वहीं मौजूदा कोच अनिल कुंबले ने भी इस पद के लिए एक बार फिर से आवेदन कर चर्चाओं का बाजार गर्म कर दिया है. आपको बता दें कि वर्तमान कोच अनिल कुंबले का कार्यकाल चैम्पियंस ट्रॉफी के बाद जून में समाप्त हो रहा है.